ועדת העלייה, הקליטה והתפוצות, כנסת 15, פרוטוקול מספר 235, 2002-10-14 10:00

צבי הנדל: אני מתכבד לפתוח את ישיבת ועדת העלייה, הקליטה והתפוצות.

צבי הנדל: כיוון שנמצאים כאן רק שני חברי כנסת, מר נודלמן ואנוכי, נאשר את הנושא.

צבי הנדל: כזכור, היה לנו דיון על הפרוטוקולים של ילדי תימן שלא אישרנו כי רצינו שגם הישיבות החסויות יפתחו.

צבי הנדל: הממשלה לא קיבלה את דרישתנו ולא פתחו את הישיבות החסויות.

צבי הנדל: אני מציע שנאשר את פתיחת הפרוטוקולים תוך התרעמות על כך שלא קיבלו את דעתנו, לפחות שהמשפחות יוכלו לראות את הישיבות הסגורות.

צבי הנדל: התקבל פה אחד.

צבי הנדל: העניין אושר.

צבי הנדל: _______________ סקירת סגן השר לקליטת העלייה ח"כ יולי אדלשטיין, על פעילות המשרד ותקציבו.

צבי הנדל: אני מזמין את מר יולי אדלשטיין לתת לנו סיקור קצר בענייני קליטה.

צבי הנדל: נתוני העלייה אכן בעליה?

יולי יואל אדלשטיין: נתוני העלייה תמיד בעליה.

צבי הנדל: הצג בפנינו דיווח מפי סגן השר לקליטת העלייה, קצת נתונים, קצת שפיכת אור על דברים מרכזיים.

צבי הנדל: מעבר לעניינים הגלובליים ישנן שתי נקודות שהייתי רוצה שתעדכן אותנו.

צבי הנדל: נקודה אחת זה העניין שלקחת על עצמך לרכז ועדה בנושא אנדרטה של אלה שלא עלו, לצערנו, מאתיופיה.

צבי הנדל: נקודה שניה, ויש לי עליה לחץ פיזי בלתי מתון מעולים, עניין שעוסק בו מר קצב בבאר שבע.

יולי יואל אדלשטיין: אדוני היושב ראש, חברי הכנסת, אורחים מכובדים, זאת מסורת, יפה ומקובלת בעיניי, לפתוח את המושב באיזשהו דו-שיח על מה שקורה בתחום שלנו.

יולי יואל אדלשטיין: אני אתחיל בנתוני העלייה.

יולי יואל אדלשטיין: עמוד 3: ריכוז הנתונים.

יולי יואל אדלשטיין: הנתון העיקרי, הרלוונטי לשיחה שלנו זה נתוני עליה בשנת 2002.

יולי יואל אדלשטיין: עד ספטמבר 2002 עלו קצת יותר מ- 25,000 עולים.

יולי יואל אדלשטיין: אני חייב לומר שהתחזית שלנו לפני כמה חודשים הייתה שנסכם את השנה עם כ- 30,000 עולים.

יולי יואל אדלשטיין: היינו פסימיים מדי מבחינת התחזית, יהיו קצת יותר, אני מניח שנהיה קרובים ל- 35,000 בסוף.

יולי יואל אדלשטיין: הירידה המשמעותית בנתוני העולים היא במספרים מברית המועצות לשעבר.

יולי יואל אדלשטיין: אני עובר לסיקור לפי ארצות.

יולי יואל אדלשטיין: מברית המועצות יש ירידה במספרים.

יולי יואל אדלשטיין: נתוני עליה מאתיופיה: עד סוף ספטמבר 2001 עלו 2,500.

יולי יואל אדלשטיין: עד סוף ספטמבר 2002 עלו 2,200 איש.

יולי יואל אדלשטיין: יש ירידה מסוימת אבל היא בוודאי לא ירידה בסדר גודל שמשפיע על המספרים הכלליים.

צבי הנדל: הירידה פה תלויה בנו.

יולי יואל אדלשטיין: כן.

יולי יואל אדלשטיין: כידוע לא משרד הקליטה זה שקובע את הזכאות אלא משרד הפנים.

יולי יואל אדלשטיין: אבל לפי הנתונים של משרד הפנים כרגע מדובר בפוטנציאל של עוד כמה מאות.

יולי יואל אדלשטיין: אני יכול לומר מבחינתי שאנחנו ערוכים לקליטתם במרכזי קליטה.

יולי יואל אדלשטיין: מבחינת הקליטה אין שום עיכוב או לוח זמנים ספציפי שאנחנו דורשים.

יולי יואל אדלשטיין: החדשות של השנה הנוכחית: (עמוד 11) אנחנו רואים עליה מארגנטינה.

יולי יואל אדלשטיין: עד סוף 2001 עלו 1,100.

יולי יואל אדלשטיין: עד סוף ספטמבר 2002 עלו 4,000.

יולי יואל אדלשטיין: אולי בהשוואה של נתוני עליה משנות 1990-1991 זה לא מרשים אבל מבחינת הקהילה הספציפית הזאת, ומבחינת התקווה שהייתה לנו, כולל בוועדה הזאת לפני פחות משנה כשקיימנו דיונים על סיוע מיוחד יחד עם הסוכנות היהודית, תוכניות, מתן סלי קליטה, מענקים וכן הלאה, בעצם היה בזה אלמנט של הימור.

יולי יואל אדלשטיין: אנשים אמרו זה בסך הכל יהיה אותו מספר עולים רק נשלם להם יותר.

יולי יואל אדלשטיין: כאן אנחנו רואים בבירור שהפסימיים התבדו והנתונים מרשימים.

צבי הנדל: גם בתחזיות האופטימיות שלנו ציפינו לפחות.

יולי יואל אדלשטיין: אנחנו דיברנו על 5,000, אולי בסוף השנה נעבור את הנתון הזה.

צבי הנדל: בשלב ראשון דיברנו על הכפלה, בין 1,000 ל- 2,000.

יולי יואל אדלשטיין: בדיוק.

יולי יואל אדלשטיין: כמו שלא רצינו שיהיו תחזיות בלתי אחראיות כאילו יבואו 20,000 או 30,000.

יולי יואל אדלשטיין: אבל מצד שני הבענו אופטימיות זהירה וצדקנו.

יולי יואל אדלשטיין: עמוד 12: עליה מצרפת.

יולי יואל אדלשטיין: גם כאן הייתי אומר שאנחנו צריכים לזכור שאין פה אותם מרכיבים של סיוע מיוחד כמו במקרה של עולה ארגנטינה.

יולי יואל אדלשטיין: כאן יש שינוי מאוד משמעותי מבחינת הקהילה והתאחדות עולי צרפת שמאוד פעילה.

יולי יואל אדלשטיין: הם בהחלט ראו איזשהו קיפוח באי מתן סל קליטה ואכן על אותו משקל אני יכול לומר שרואים מספר שונה מאוד של העולים.

יולי יואל אדלשטיין: אני מקווה מאוד שזאת מגמה שרק תתחזק.

יולי יואל אדלשטיין: אני אומר זאת לא רק מתוך תקווה אלא גם מתוך ידיעה, התנהגות הקהילות שם ומנהיגי הציבור שם מאוד מעודדת.

צבי הנדל: אנחנו מדברים כאן על שנת 2002?

יולי יואל אדלשטיין: אתה רואה כאן נתון השוואתי עד סוף ספטמבר 2001 ועד סוף ספטמבר 2002.

יולי יואל אדלשטיין: אני מקווה שאפשר לומר שאנחנו נעבור את ה- 2,000 עד סוף שנת 2002.

יולי יואל אדלשטיין: אני קצת זהיר בנתונים כי אנו יודעים שמצרפת רוב העלייה היא בתקופת יולי-אוגוסט, תקופת החופש בבתי הספר.

יולי יואל אדלשטיין: עד סוף דצמבר נהיה קרוב ל- 2,500.

יולי יואל אדלשטיין: לדעתי, כאשר אנחנו מכריזים על כך שאנחנו מצפים לעוד מיליון עולים, שאנחנו מצפים לגל עליה המוני נוסף, וראש הממשלה מנחה אותנו מבחינת המדיניות שזה הכיוון, אני חושב שעמוד 13 כאן מאוד משמעותי.

יולי יואל אדלשטיין: אם אנחנו מדברים ברצינות צריך לחשוב על המאגר הזה.

יולי יואל אדלשטיין: אני חייב לומר שגם כאן יש גידול מסוים, לא מרשים במספרים אבסולוטיים אבל בהתחשב בתקופה שאנחנו נמצאים בה, ובהתחשב בהתנהגות של כמה קהילות אחרות בארצות הרווחה, אני חושב שזה גידול שצריך להצביע עליו.

יולי יואל אדלשטיין: אני חייב לומר, וגם היושב ראש היה כשהגיע מטוס של "נפש בנפש", הייתי באיזושהי תחושה קצת כבידה: מצד אחד מאוד שמחתי לראות את המשפחות הצעירות עם הילדים, המשכילים שעלו מארצות הברית, מצד שני יושב לצדי משנה למנכ"ל שציטט לי שם בלחש "בעיניי זאת הפרטה של העלייה".

יולי יואל אדלשטיין: יש בזה משהו.

יולי יואל אדלשטיין: הדברים שעשו "נפש בנפש" בעצם המדינה צריכה לעשות, מתן סיוע לאותם עולים, כמה אלפי דולרים - פחות או יותר סל קליטה.

יולי יואל אדלשטיין: בנושא הזה התחלנו דיונים עם ראש הממשלה ואני מקווה שבסופו של התהליך - ואני לא מדבר על תהליך של שנים אלא של שבועות - אנחנו נצא עם בשורה שארצות סל קליטה זה כל העולם.

יולי יואל אדלשטיין: אם אנחנו לא מדברים בסיסמאות 'כל העולם' זה להוסיף את ארצות הברית, קנדה ובריטניה.

יולי יואל אדלשטיין: כל שאר הקהילות הגדולות מכוסות.

יולי יואל אדלשטיין: גם כאן, על פי אותו עיקרון שראינו לגבי צרפת אפשר לראות אולי תקווה לשינוי הנתונים.

יולי יואל אדלשטיין: אני לא רוצה להיכנס יותר מדי לתוך הנושאים.

יולי יואל אדלשטיין: הסוכנות היהודית אמונה על מערך השליחים בארצות שונות אבל בדברים של מדיניות הקליטה בוודאי שחשוב מאוד שלשליחים שלהם יהיה מה לומר, נתונים אמיתיים מה מצופה לעולים.

יולי יואל אדלשטיין: ראינו לגבי ארגנטינה וצרפת שברגע שיש מה לומר זה מאוד משפיע, מה גם כשזה בה כבשורה, כשינוי מדיניות.

יולי יואל אדלשטיין: אני מאוד מקווה שזה גם יהיה לגבי המדינות ארצות הברית וקנדה שהם הפוטנציאל.

צבי הנדל: גם צרפת זה פוטנציאל.

יולי יואל אדלשטיין: גם צרפת.

יולי יואל אדלשטיין: אדוני צודק.

יולי יואל אדלשטיין: שם פשוט כבר התחלנו את הפעילות ואני מקווה שנמשיך אותה.

יולי יואל אדלשטיין: לגבי חבר העמים אני מציע לקיים את הדיון מחר בקשר לקהילות הנמצאות במוסקווה וסן-פטרבורג.

יולי יואל אדלשטיין: זה יעד מאוד רציני, הקהילות לא שונות מאלה הנמצאות בצרפת, לא בסדר גודל ולא מבחינת יהדותם ואורח חייהם.

יולי יואל אדלשטיין: עמוד 17: נתוני התעסוקה.

יולי יואל אדלשטיין: אלו נושאים שהמשרד אמון עליהם.

יולי יואל אדלשטיין: הנתונים כאן מדברים בעד עצמם למרות שהייתי אומר שאלה מאתנו, כולל אותי, שציפו שמכת האבטלה מבחינת העולים (בהשוואה לציבור) תהיה קשה מנשוא מוצאים שזה פחות או יותר מקביל.

יולי יואל אדלשטיין: לפי השנים יש איזושהי קורלציה בשנים האחרונות של אחוז אחד אבטלה יותר גבוהה בקשר לעולים החדשים.

יולי יואל אדלשטיין: הנתון הזה יפה מאוד מבחינה סטטיסטית למרות שבקהילות ספציפיות כמו עולי אתיופיה או קהילת יוצאי קווקז יש נתונים יותר מדאיגים.

צבי הנדל: לא הבנתי את עניין האחוז.

יולי יואל אדלשטיין: ממוצע ארצי באבטלה הוא נניח 9%, בקרב עולים זה 10%.

יולי יואל אדלשטיין: אם זה היה 8%, בקרב העולים זה היה 9%.

יולי יואל אדלשטיין: התנודות של אבטלה בקרב העולים מתאימות את עצמן לשאר האוכלוסייה.

צבי הנדל: אחרון נכנס, ראשון יוצא.

צבי הנדל: האחוז נשמר.

צבי הנדל: לא שאנחנו שמחים בעניין אבל לפחות אין פה איזה מפולת.

יולי יואל אדלשטיין: בעמודים 17-19 רואים את הפעילות של משרד הקליטה בתחום התעסוקה והמאבק באבטלה.

יולי יואל אדלשטיין: אני חייב לומר שמבחינתי הנתונים האלה הם "מאוד סבירים".

יולי יואל אדלשטיין: אפילו בתקופה הקשה הזאת אפשר לראות שהאנשים המשתתפים בקורסי רישוי, עם סדנאות לחיפוש עבודה עם תוצאה, זה מספרים סבירים מבחינת הפעילות שלנו.

יולי יואל אדלשטיין: אני רוצה לציין פה שני דברים במיוחד: אחד, עברית למובטלים עולים.

יולי יואל אדלשטיין: ב- 109 כיתות 2,700 עולים, כולם אנשים שכרגע, לצערנו, מובטלים שבמקום לבלות את הזמן הזה בייאוש ודיכאון נכנסים לכיתות.

יולי יואל אדלשטיין: ביקרתי בכיתות האלה, ואני חייב לומר שהכיתות הן באמת צו השעה.

יולי יואל אדלשטיין: מה גם שאחת הסיבות של המובטלות זה אי ידיעת עברית ברמה מספקת.

יולי יואל אדלשטיין: בעמוד הבא רואים את נושא "קידום התעסוקה".

יולי יואל אדלשטיין: מדובר בתשלום של חצי משכורת לחצי שנה לאלה שנקלטים למקום עבודה מסודר, כ- 1,500 השנה.

יולי יואל אדלשטיין: אנחנו רואים שבכל שנת 2001 היו פחות מ- 2,500.

יולי יואל אדלשטיין: ספורטאים, שחמטאים - קטגוריות מאוד מיוחדות אך מעקב על כל דמות כזאת צריך להיעשות בשבע עיניים.

יולי יואל אדלשטיין: אסור לנו לתת לאנשים האלה ליפול, מה גם שהם מביאים הרבה מאוד כבוד למדינת ישראל ולעולים בתוכה.

יולי יואל אדלשטיין: מחר תופיע בכנסת כל הנבחרת האולימפית של שחמטאים.

צבי הנדל: השתרבב שם איזה ותיק?

יולי יואל אדלשטיין: לא.

יולי יואל אדלשטיין: זה קיפוח של האוכלוסייה הותיקה שם, אבל מה לעשות, כך זה בספורט ההישגי האכזרי.

יולי יואל אדלשטיין: אני מציין שכל הספורטאים האולימפיים נהנים כבר כמה שנים ממלגה.

יולי יואל אדלשטיין: אותם הישגים שהגיעו אליהם בתחרויות בינלאומיות, אולימפיאדות, כולל כניסה לנבחרת העולם במשחקים שלה, אולי גם בזכות ההחלטה שלנו שלאנשים האלה אסור לתת ליפול ולרדת מן הארת.

יולי יואל אדלשטיין: בעמוד 21 מגיעים לנושא של המדענים, רואים כאן את הנתונים היבשים.

צבי הנדל: אני מתחיל לשמוע עוד פעם "רעשים" של 'תוכנית קמע'.

יולי יואל אדלשטיין: אפרופו שאלת היושב ראש, 'תוכנית קמע גלעדי', אני רוצה לתת שני הסברים: ראשית כל, לגבי תוכנית גלעדי בגלל חוסר תקציב רק עכשיו יושבות הוועדות על כניסה לתוכנית הגלעדי של שנת 2002.

יולי יואל אדלשטיין: עם המדענים הסליחה אבל אני מבין ממר עומרי בר, הממונה על הנושא הזה, בתקופה הקרובה אנחנו מכניסים 15 תקנים בשנה הנוכחית.

צבי הנדל: ברשותך, הערה קטנה.

צבי הנדל: ישבנו אתם פעם-פעמיים, אני חרד שם לא שבסוף לא יהיה כסף - זה בוודאי, בסוף לוחצים, מלחמות וזה מסתדר - הבעיה העיקרית זה האוניברסיטאות, חוץ מאחת מהן שמלכתחילה מאוד רוצים אותם, תמיד יש מאבק אם כן או לא צריך.

צבי הנדל: כל פעם שיש פקפוק זה מחזק את הפסימיסטים ואת האנטי וכולי.

צבי הנדל: השאלה אם אנחנו יכולים לתת פה איזושהי התחייבות ארוכת טווח שתביא לרגיעה.

צבי הנדל: גם אם יש מאבקים בתקציבים הזמניים לא צריך להגיע אליהם ישר.

יולי יואל אדלשטיין: בשאלה המאוד נכונה הזאת אתה מקדים את המשפט הבא שלי.

יולי יואל אדלשטיין: אני רוצה להתריע כאן לאור כל הדיונים שהיו לנו כאן

יולי יואל אדלשטיין: על 'תוכנית קמע' שנה שעברה וכל הזעקות ששמענו, מדובר פה לא בכלל המדענים ולא בכל מדען אלא בסלטה ושמנה של העולם המדעי שהגיע אלינו.

יולי יואל אדלשטיין: אני רוצה להתריע שהתקציב שקיים לנושא הזה הוא אכן תקציב ארוך טווח, בחלק מהאוניברסיטאות נשמעים דברים כמו "בסוף הממשלה לא תשלם" "חבל על הזמן" וכן הלאה.

יולי יואל אדלשטיין: במהלך השנים אנחנו רואים שממשלה אכן משלמת למרות כל הקשיים אבל בתקציב קטן.

יולי יואל אדלשטיין: זאת אומרת שהערך הריאלי של התקציב קטן.

יולי יואל אדלשטיין: לא נלקחו בחשבון ההתייקרויות, מצב הדולר וכולי.

יולי יואל אדלשטיין: אנחנו כרגע מנהלים משא ומתן עם משרד האוצר, אגף התקציבים, בינתיים עוד לא זכינו למענה רציני לנושא הזה, חוץ מהתשובה הידועה "תסתדרו עם המקורות הפנימיים".

יולי יואל אדלשטיין: בנושא הזה הוועדה תצטרך לתת את הדעת כי לבסוף יהיה פחות מדענים.

יולי יואל אדלשטיין: האוניברסיטה מבקשת את הכסף בערך הריאלי שלו ואנחנו נמצאים באיזשהו מספר נעול.

יולי יואל אדלשטיין: המשחק הזה מאוד מסוכן מבחינת עתיד המדענים.

יולי יואל אדלשטיין: אני רוצה לציין משהו בעמוד 23, רעיון של משרד הקליטה בזמנו לגבי פרויקטים מיוחדים תוך כדי ניצול של המדענים, של הכישורים שלהם.

יולי יואל אדלשטיין: יש כמה פרויקטים גם בתחום הביטחוני - השתיקה יפה להם, גם בתחום רעידות אדמה - שהזעקה יפה להם, וכמה פרויקטים שמשתתפים בהם מדענים עולים מאוד מצליחים, שומעים רק שבחים מהמוסדות שמעסיקים אותם.

יולי יואל אדלשטיין: כאן מדובר באיזשהו כסף שמועבר למוסד ושם נבנה צוות מקרב העולים.

צבי הנדל: מדובר על שותפות ממשרד השיכון?

יולי יואל אדלשטיין: במשרד השיכון בנושא רעידות האדמה.

יולי יואל אדלשטיין: יש גם שותפות עם משרד התשתיות, משרד הביטחון.

יולי יואל אדלשטיין: השותפויות האלה באמת הפכו לפרוייקט מאוד יפה ואני מאוד מקווה שנמשיך אותו.

יולי יואל אדלשטיין: צריך לציין שבשונה ממצב של "קמע" בדרך כלל אתה רואה בראש הפרויקט מעדן עולה שמגייס מסביבו קבוצת מדענים עולים או מהנדסים עולים.

יולי יואל אדלשטיין: כששומעים שלפני כמה שנים חלק מהאנשים האלה שתפו סירים בקיבוץ והיום הם דואגים לפיתוח כל מיני מפות גיאולוגיות, תחומים שאולי חשובים לעתיד המדינה, בכסף קטן אפשר לעשות את זה.

יולי יואל אדלשטיין: בעמוד 24 מדובר על סיוע ליזמים.

יולי יואל אדלשטיין: המצב הכללי מוכר, מצב העסקים במדינת ישראל מוכר.

יולי יואל אדלשטיין: מזה נובע גם קיטון במספר ההלוואות שלוקחים העולים.

יולי יואל אדלשטיין: יש מאבק קשה גם בקיצוצים גם בתחום הזה.

יולי יואל אדלשטיין: אנחנו מנסים לעשות את הכל כדי לחסוך ולראות מה ניתן לעשות מסביב כדי לא לפגוע בסיוע ישיר לעולה ולתת ליזמים העולים לעבור את התקופה הקשה.

יולי יואל אדלשטיין: בעמוד 26 מדובר בנושא הדיור.

יולי יואל אדלשטיין: נתונים כלליים: 524 בתי אב, יחידות משפחתיות של העלייה האחרונה.

צבי הנדל: יש לי שאלה אינפורמטיבית שלא בתחום שלך אבל אולי אתה יודע: אני יודע ששר השיכון עשה דיונים, לחץ לכיוון של בניה פרטית להשכרה (PFI), אתה יודע איפה זה עומד כרגע?

צבי הנדל: בעקבות שיחות אתו בוועדה נפגשתי עם מנהל אגף התקציבים "החדש" ופעם ראשונה ששמעתי באגף התקציבים אוזן חיובית.

צבי הנדל: יש לך מושג אם זה התקדם איכשהו?

יולי יואל אדלשטיין: אני אתייחס לזה לכלל הפתרונות.

יולי יואל אדלשטיין: בקשר לפתרונות קבע מצוינים פה נתונים יבשים.

יולי יואל אדלשטיין: קודם כל אני לא חושב שאני אפתיע את הנוכחים אם אני אזכיר פעם נוספת שחוק הדיור הציבורי לא היטיב עם העולים מבחינת מתן פתרונות דיור.

יולי יואל אדלשטיין: אנחנו חייבים לציין, אם כבר הוזכר משרד השיכון, שהנתונים של שנת 2001 ו- 2002, שאנחנו רואים דירות מתפנות, היו נראים אחרים לחלוטין, הנתון היה עומד על דירות בודדות.

יולי יואל אדלשטיין: ייאמר לזכותו של שר השיכון ומשרדו שהם פרצו את כל המחסומים בתחום של עלות השיפוץ ועל ידי כך הוציאו לשוק דירות שהיו דירות לנרקומנים, לא משופצות, הרוסות במהלך שנים.

יולי יואל אדלשטיין: זה הנתון של 1,300 דירות.

יולי יואל אדלשטיין: אני יכול להוסיף שחלק מהדירות האלה הן בקומות הגבוהות - 3 או 4, שמטבע הדברים לקשיש זה לא מתאים.

יולי יואל אדלשטיין: אבל מה, זה נתן לנו קצת אפשרות - ולו בטיפה - לעזור למשפחות חד-הוריות.

יולי יואל אדלשטיין: לפני זה הן היו חסומות לגמרי בגלל אוכלוסייה קשישה נזקקת לדירות ציבוריות.

יולי יואל אדלשטיין: במקומות כמו קרית גת ובאר שבע אפשרנו קצת למשפחות חד-הוריות לקחת את הדירות האלה אחרי שיפוץ.

יולי יואל אדלשטיין: אבל זה לא פותר אותנו מלחשוב ולהבין שדירות מתפנות זה נושא הולך ונגמר.

יולי יואל אדלשטיין: אין דבר כזה של דירות חדשות.

יולי יואל אדלשטיין: הוסטלים חדשים, אין שום דבר דרמטי, הנתון קבוע פחות או יותר.

יולי יואל אדלשטיין: דירות נר אנחנו מנסים לשמור, למרות כל הקשיים התקציביים, על הרמה הזאת של 130 דירות.

יולי יואל אדלשטיין: דירות נר זה או נכים קשים, או מקרים מאוד מיוחדים כמו המקרים כתוצאה מן הטרור המשתולל כאן.

צבי הנדל: דירות נר זה בבעלות המדינה?

יולי יואל אדלשטיין: זה ברכישת המדינה.

צבי הנדל: למרות שזה לא תחום שלך אבל כיוון שאתה יושב בוועדת שרים אני שואל אותך:

צבי הנדל: בנושא הזה של דירות נר דובר על לקחת את התקציב, הקטן יחסית, השנתי, ובמקום לקנות בו בתים לקבע אותו ולשלם ממנו שכר דירה לפי - 100 ממה שיש פה.

צבי הנדל: התקציב לא משתנה, אין בעלות, ובמקום לבנות 100, לשכור 1,000.

יולי יואל אדלשטיין: לרוב זה בהתאמה אישית.

יולי יואל אדלשטיין: דירות נר זה או לנכים בכסא גלגלים או יותר גרוע מזה.

יולי יואל אדלשטיין: בהרבה מקרים צריך לשבור קירות וכולי.

יולי יואל אדלשטיין: גם למישהו קטוע שתי רגליים אנחנו לא נותנים בדרך כלל דירת נר, זה לא נכה מספיק קשה מבחינת המדינה.

צבי הנדל: אז אולי הם לא דיברו על נר, אולי זה היה משהו אחר.

קריאה: זה לא הסעיף הזה, זה סעיף השכירות.

יולי יואל אדלשטיין: אני רוצה להפנות אתכם לעמוד 27, בטור השני, נושא המקצבים.

יולי יואל אדלשטיין: אני אומר בגאווה שזה בעצם הפתרון הזמין והיחידי שמאפשר לנו איזושהי תזוזה בערים שונות.

יולי יואל אדלשטיין: כרגע אנחנו מתחילים לקטוף את הפירות של העשייה בתחילת הקדנציה.

יולי יואל אדלשטיין: כפי שאתם רואים מדובר ב- 250 פתרונות עד ספטמבר, ואנחנו מקווים לאכלס עוד כ- 300 או 400.

יולי יואל אדלשטיין: אני רוצה להתייחס לשאלת היושב ראש לגבי המקבץ בבאר שבע.

יולי יואל אדלשטיין: המקצץ ההוא לא היחידי.

יולי יואל אדלשטיין: אנחנו כרגע בסיום חוזים חמש שנים בכמה מקבצים.

יולי יואל אדלשטיין: בדרך כלל אין שום בעיות.

יולי יואל אדלשטיין: לפי החוזה האופציה נמצאת בידי המדינה להאריך או לא להאריך.

יולי יואל אדלשטיין: בדרך כלל נכנסים הצוות של המשרד המורכב מן האנשים הרלוונטיים, הם נכנסים למשא ומתן, כולם מבינים שאין דירה אחת במדינה שעלותה היום כפי היה ב- 1997-1998.

יולי יואל אדלשטיין: בדרך כלל מי שניהל את העסק נכון לא הגיע לפת לחם והקבלנים והיזמים נכנסים למשא ומתן שמסתיים תמיד לטובת העולים ולטובת המדינה.

יולי יואל אדלשטיין: יש לנו שני מקרים של איזה התעקשות שלא כל כך מובנת לי, אחד מהם זה בבאר שבע.

יולי יואל אדלשטיין: אני מאוד מקווה שבימים הקרובים נסיים עם המצב הזה.

יולי יואל אדלשטיין: אני אגיד בצורה שלא משתמעת לשתי פנים: כל התערבות ציבורית בימים הקרובים בעניין הזה היא לטובת הקבלן ולא לטובת העולים.

יולי יואל אדלשטיין: אם תוך כמה ימים יסתבר לי שלא יכולנו להם אז יכול להיות שנצטרך איזשהו סיוע ציבורי יותר רחב בנושא הזה על מנת להכריע את אותם מקרים מוזרים שעדיין חושבים שהם בצמיחה של 1998 ודורשים את המחירים בהתאם.

יולי יואל אדלשטיין: כאן ברור שהמשרד רואה התחייבות שלו כלפי כל העולים.

יולי יואל אדלשטיין: במידה של התפתחות הכי גרועה ולא הצלחנו עם אחד משני המקומות האלה כל עולה יצא עם פתרון האלטרנטיבי, ואני אומר זאת במלוא האחריות.

מיכאל נודלמן: כמה אחוזים מהתשלום אתם רוצים להוריד בבאר שבע?

יולי יואל אדלשטיין: אנחנו עכשיו במשא ומתן קשוח.

יולי יואל אדלשטיין: זה שוק פרטי ואתה יודע את זה.

יולי יואל אדלשטיין: אני יודע שאתה רוצה בטובת העולים ואני רוצה בטובת העולים.

מיכאל נודלמן: יש פה אנשים זקנים שנמצאים כבר חודש במצב גרוע.

מיכאל נודלמן: זה צריך להיעשות מהר.

יולי יואל אדלשטיין: יש לנו את זה בכל מקום, היה לנו את זה גם באשקלון אם אתה זוכר.

יולי יואל אדלשטיין: יזם דבר ראשון הולך לקשישים ואומר: משרד הקליטה רוצה לזרוק אתכם החוצה.

מיכאל נודלמן: אני אמרתי שזה אי אפשר.

יולי יואל אדלשטיין: אני יודע.

יולי יואל אדלשטיין: אבל זאת ההתנהגות הטיפוסית של הקבלן.

יולי יואל אדלשטיין: הוצאתי להם מכתב ואני מקווה שהם יירגעו בעניין הזה.

יולי יואל אדלשטיין: כאן צריך להבין שזה לא מקבץ פרטי אחד אלא זה "עקרון הדומינו":

יולי יואל אדלשטיין: אם אנחנו נוותר במקום אחד זה כמו אש בשדה קוצים, זה יגיע לכל יזם ברחבי הארץ.

יולי יואל אדלשטיין: התוצאה של זה לא תהיה רק שאנחנו נחסוך תקציבים - שזה מבורך בשל עצמו - התוצאה תהיה שיהיו פחות פתרונות.

יולי יואל אדלשטיין: צריך להבין שהקופה היא קופה סגורה.

יולי יואל אדלשטיין: כפי מכירים אותי, אני לא אהסס אם ניכשל לבוא, כולל לועדה הזאת, תוך כמה ימים ולומר: מיציתי את עצמי, בואו נחשוב ביחד מה אפשר לעשות על מנת לצאת מהמצב הזה.

יולי יואל אדלשטיין: כרגע אולי כדאי להשאיר פה לאנשים למצות את המשא ומתן.

סופה לנדבר: אני רוצה לנצל את ההזדמנות ולשאול מה התנאים למכרזים האלו.

סופה לנדבר: אני מדברת על מקבצים באשדוד, מקרים שאנחנו מכירים שנינו.

סופה לנדבר: אני שואלת: איך יכול להיות שמקבץ לקשישים בלי גז, בלי דודי שמש, זה או רשלנות או חוסר תשומת לב.

סופה לנדבר: איך אנחנו מתקנים את הדבר?

יולי יואל אדלשטיין: גז - זה איסור שחל גם על המקבצים, כמו שהוא חל על בתי אבות ומקומות נוספים.

יולי יואל אדלשטיין: מדובר בחשמל כתחליף לבישול על גז.

יולי יואל אדלשטיין: לגבי דודי שמש אנחנו מתקנים את המצב הזה.

יולי יואל אדלשטיין: יש כאן נקודה חשובה להדגיש: בכל הנושא של המקבצים כל הזמן מתבצעים שיפורים תוך כדי תנועה.

יולי יואל אדלשטיין: אני לא מסתיר את זה שחלק מהמקבצים הראשונים מאוד שונים מהמקצבים שאנחנו ראינו.

יולי יואל אדלשטיין: יש שיפור כל הזמן, כולל שיפור בתנאים.

סופה לנדבר: אבל בישול בחשמל עולה הרבה כסף.

יולי יואל אדלשטיין: אני מציע שנאמר פה את האמת: המצב של הקשישים, ואנחנו יודעים את זה גם משיחות אתם, במקבץ כזה הוא שונה בתכלית שינוי מקשיש ששוכר דירה ב- 300$ או 400$.

יולי יואל אדלשטיין: כאן כשהתשלום הוא כמעט כל כולו כסף שהוא מקבל ממשרד השיכון, פלוס עוד כמה מאות שקלים, הם יכולים לספוג את ההפרשים האלה.

יולי יואל אדלשטיין: מה גם שבחלק גדול מהמקבצים חלק מהשירות ניתן על ידי המקבץ, כולל התיקונים שמתבצעים על ידי איש תחזוקה - מה שאין בדירה פרטית.

יולי יואל אדלשטיין: בדירה פרטית אם נשרף משהו בשקע זה בעיה, כאן איש תחזוקה בא ומתקן במקום.

יולי יואל אדלשטיין: בעמוד 28 אנחנו מתייחסים לעולים חסרי דיור הזכאים לדיור ציבורי.

יולי יואל אדלשטיין: כאן ברור שהיד עודנו נטויה ואנחנו עדיין עוד בתחילת הדרך מבחינת הפתרונות.

יולי יואל אדלשטיין: בעמוד 30 יש נתונים של האכלוסים לפי שנים.

יולי יואל אדלשטיין: כולכם יודעים למה העליות והירידות בגרף הזה.

יולי יואל אדלשטיין: בעמוד 31-32 רואים נתונים של צפי אכלוס ב- 2003 ו- 2004.

יולי יואל אדלשטיין: גם אם נרים ידיים ולא נעשה כלום עדיין האכלוסים ימשכו.

יולי יואל אדלשטיין: יש פה רשימת ערים, כל אחד יכול להתעניין ולראות למה.

יולי יואל אדלשטיין: בעקבות פרסומים שונים ושמועות מוזרות ששמענו החלטנו שעלינו לבדוק את עצמנו ולעשות סקר שביעות רצון אצל דיירי המקבצים.

יולי יואל אדלשטיין: היה לנו ברור שאי אפשר היה שמשרד ממשלתי יבצע את הסקר ולכן הוא הוזמן אצל מכון גיאוקרטוגרפיה על ידי מחלקת מחקר שלנו.

יולי יואל אדלשטיין: התוצאות נמצאות בעמוד 33.

יולי יואל אדלשטיין: אני לא פרשן סקרים אבל אתם יכולים לראות את הסיכום של מנהל אגף בכיר לאכלוס במשרד שאפילו בסוריה אצל אסד היו נתונים יותר נמוכים.

יולי יואל אדלשטיין: הנתון מכובד, 94% שבעי רצון.

יולי יואל אדלשטיין: בעמוד 34 מדובר על שכירות לטווח ארוך.

יולי יואל אדלשטיין: זה אפרופו הכיוונים החדשים לשיתופי פעולה עם משרד השיכון.

יולי יואל אדלשטיין: כאן אנחנו רואים פרויקט מאוד מעניין, עוד כיוון לפתרונות.

יולי יואל אדלשטיין: כרגע יותר מ- 900 עולים קשישים זכאים שכרו דירה לתקופה של יותר מחמש שנים.

יולי יואל אדלשטיין: רואים פה התפלגות לפי ערים.

יולי יואל אדלשטיין: יש לנו (משרד השיכון ומשרד הקליטה) תקציב לעוד 300 דירות.

יולי יואל אדלשטיין: זה כבר הוכיח את עצמו כאחד הכיוונים.

יולי יואל אדלשטיין: אני לא רואה בלעדיות באף כיוון ולא מציע לסגור כיוון אחר, אבל גם כאן, בהתחשב לנתונים הלא מחמיאים שקראנו לפני שלושה עמודים, על כלל הזכאים אני חושב שזה עוד כיוון לתת פתרונות.

יולי יואל אדלשטיין: 900 דירות זה כאילו בנינו 9 הוסטלים בתקופה של כמה חודשים.

יולי יואל אדלשטיין: הפרויקט הזה, כמו מקבצי דיור בהתחלה, נתקל בהרבה מאוד חשדנות על ידי העולים ועכשיו זה הולך.

קריאה: מה היא ההטבה פה?

יולי יואל אדלשטיין: מי שחתם חוזה מעל לחמש שנים מקבל תקציב נוסף.

יולי יואל אדלשטיין: בעל הדירה יכול לקבל אותו ישירות אפילו ולא צריך להיכנס למשא ומתן נוסף.

יולי יואל אדלשטיין: זה מהווה ביטחון לבעל הדירה ולקשיש.

יולי יואל אדלשטיין: כשאני מסתכל על שקף 35 אני עצמי לא מאמין.

יולי יואל אדלשטיין: אתה זוכר, אדוני היושב ראש, כשדיברנו על אתרי הקרוואנים.

יולי יואל אדלשטיין: גם אז הייתי מאוד זהיר, אני לא יודע איך זה ילך, רבים רצו ונכשלו.

יולי יואל אדלשטיין: כאן רואים את התמונה, כולל מקומות מפורסמים מאוד ברחבי הארץ כמו נווה כרמל ואתרים יותר קטנים.

יולי יואל אדלשטיין: אני מאוד מקווה שתוך כמה חודשים זה יתפתח.

יולי יואל אדלשטיין: אין לי אלא לשבח את אותם האנשים, את הצוות המשרד שפעל ללא ליאות.

יולי יואל אדלשטיין: שמענו קולות כאן בוועדה "מה תעשו?

יולי יואל אדלשטיין: בטח תתחילו לנתק חשמל ולזרוק אנשים בכוח ולהביא הוצאה לפועל" - זה לא קרה באף אתר.

יולי יואל אדלשטיין: העולים יצאו בעקבות פעילות נקודתית של מר דוד יאסו והצוות שלו, ועוזר המנכ"ל שריכז את הנושא הזה בצורה מעוררת כבוד.

יולי יואל אדלשטיין: בעמוד 37 נמצאות החדשות הטובות יותר.

יולי יואל אדלשטיין: בעקבות הפניות החוזרות ונשנות שלנו "קרן העזבונות" הגדיל את הסכומים, למרות שגם מספר הארגונים גדל.

יולי יואל אדלשטיין: אני מדבר פה על המלצת המשרד לארגונים שונים לקבל סיוע מקרן העזבונות.

יולי יואל אדלשטיין: ב- 2001 השופט חילק 3.5 מיליון, השנה קיבלנו הודעה שהוא מחלק יותר מ- 7 מיליון לצרכים של קליטת עליה.

יולי יואל אדלשטיין: בעמוד 38 רואים את הירידה בסכום התמיכות הכולל, וזה אחרי כל המאבקים.

יולי יואל אדלשטיין: בהתחשב במה שיוצא פר ארגון, הארגונים באמת מרגישים את הירידה.

יולי יואל אדלשטיין: אני מאוד מקווה שנצליח לארגן את זה בצורה יותר רצינית בשנה הבאה.

יולי יואל אדלשטיין: סיוע לרשויות.

יולי יואל אדלשטיין: אני רוצה לציין שזה לא היה פשוט.

יולי יואל אדלשטיין: הגעתי למשרד כשהיה קיצוץ של 23% בסיוע לרשויות.

יולי יואל אדלשטיין: אמרתי משפט נודע בין כתלי הכנסת: "לא יתכן" ובאמת הצלחנו להגיע לנתון שאתם רואים.

יולי יואל אדלשטיין: אני אומר "סיוע" אבל זה לא נזקקים, רשויות זה שותפים שלנו בקליטת העלייה וחלק מהתקציב שלהם לקליטת עליה מגיע מהמשרד.

צבי הנדל: מה עם היהודים מבוכרה?

יולי יואל אדלשטיין: אני לא מתייחס לעולים מבוכרה כי הם מיוצגים בש"ס ואני ממש לא מעונין להיכנס לנושא הזה.

יולי יואל אדלשטיין: מספר מרכזי תרבות השנה גדל, ואני מאוד שמח בכך.

יולי יואל אדלשטיין: מיטב ההצגות של התיאטרון הישראלי עם תרגום ברוסית.

יולי יואל אדלשטיין: תמיד כל הצלחה טומנת בקרבה גם דרישות וכרגע אנחנו עובדים על תרגום בספרדית גם כן.

צבי הנדל: אני מציע בכסף הזה לתגבר את שיעורי העברית.

יולי יואל אדלשטיין: מספר העולים באולפנים: אני מפנה את תשומת לבכם להזדמנות שניה, 60 כיתות של הזדמנות שניה.

יולי יואל אדלשטיין: המדובר באנשים שלמדו באולפן ובינתיים לא מפגינים הישגים.

יולי יואל אדלשטיין: יש 109 כיתות למובטלים.

יולי יואל אדלשטיין: נושא מנטרלי צ'רנוביל, נושא שהוועדה עסקה בו לא מעט, כולל חברי הכנסת שנמצאים כאן וסגנית השרה.

יולי יואל אדלשטיין: פה אתם רואים שגדל מאוד מספר האנשים שהוכרו על ידי הוועדה כמנטרלים עם כל המשתמע מכך מבחינת הזכויות.

צבי הנדל: לנציג האוצר אני רוצה לציין שעברנו חוק בעניין הזה שעד היום עוד לא מומש.

צבי הנדל: בחוק הזה צריך להגיע להסכמה בנושא דיור למנטרלי צ'רנוביל.

צבי הנדל: רמת הסיוע בהסכמה בין שר האוצר לשר השיכון.

צבי הנדל: אני לא יודע אם ישבתם, ואם ישבתם עוד לא הגעתם לסיכום.

צבי הנדל: זאת חקיקה שעברה, למיטב ידיעתי כבר היה דיבור בין הצדדים אבל החוק עוד לא מיושם.

יולי יואל אדלשטיין: דף 43: רואים את הנתון של נפגעי פעולות איבה, שלא נדע.

יולי יואל אדלשטיין: דף 45: הפרסומים רודפים אותנו, גם כן נציגי עולים ואלה שעוסקים בנושא קליטת עליה בעניין הזה עברנו פאזה.

יולי יואל אדלשטיין: אם לפני כמה שנים היינו מתקוממים כל פעם כשראינו איזשהו פרסום של אלימות בקרב בני נוער עולים או עבריינות בקרב נוער עולה, כרגע, יש נתונים מאוד מדאיגים.

יולי יואל אדלשטיין: הבשורה שיכולים לבשר זה שנפתח פרוייקט שמכונה "מסיכון לסיכוי" כל השותפים מצוינים כאן: הג'וינט, משרד הקליטה, משרד העבודה והרווחה, משרד החינוך, משרד לביטחון פנים ובוודאי משטרת ישראל והרשות למלחמה בסמים.

יולי יואל אדלשטיין: זה מאפשר לנו, כרגע בשלוש רשויות - נצרת עלית, בית שמש ואשקלון - לדעת מה אותו נער ואותה נערה עושים החל מ- 7:30 בבוקר כשהם בבית הספר וכלה בשעה 24:00 בלילה כשאולי הם יושבים על הברזלים באיזה מקום.

יולי יואל אדלשטיין: כאן יש איזשהו רצף טיפולי.

יולי יואל אדלשטיין: אני לא יכול פה לומר שהפרויקט מיועד לנוער ממדינה זו או אחרת.

יולי יואל אדלשטיין: עמוד 47: אתמול נפתחה שנת הלימודים.

יולי יואל אדלשטיין: ההרשמה עדיין מתבצעת ולכן הנתון עדיין לא מעודכן אבל אנחנו נהיה מעד 10,000 סטודנטים בטיפול מינהל הסטודנטים.

יולי יואל אדלשטיין: כמה אוכלוסיות מקבלות טיפול נוסף: יוצאי אתיופיה, יוצא קווקז ויוצאי בוכרה.

יולי יואל אדלשטיין: מתווספת עוד אוכלוסייה חשובה: כ- 600 סטודנטים שיתחילו את לימודיהם בגליל ובנגב ויקבל מלגה של 600 שקל לחודש בנוסף לשכר לימוד.

יולי יואל אדלשטיין: המשנה למנכ"ל אומר שזה למעלה מ- 1,000 סטודנטים עולים שיקבלו מלגה של 600 שקל.

יולי יואל אדלשטיין: עמוד 51: נושא צד"ל.

יולי יואל אדלשטיין: אני יודע שהוועדה מקיימת דיון מיוחד ולכן לא אכנס לפרטי הנושא.

יולי יואל אדלשטיין: זה הוא נושא כאוב, הנתונים לפניכם.

יולי יואל אדלשטיין: הבעיה שכרגע חוזרת על עצמה זה אי רצון של אנשי צד"ל רבים לקבל את הטיפול ממשרד הקליטה.

יולי יואל אדלשטיין: אנחנו יודעים גם על הפגנות מאהלים ותופעות מסוג זה ברחבי הצפון.

יולי יואל אדלשטיין: אין לי מה להוסיף.

יולי יואל אדלשטיין: בדיוק לפני שנה אמרתי שזה מה שהולך להיות ולצערי הרב צדקתי.

יולי יואל אדלשטיין: אני רק יכול לומר שמינהלת בשל עצמה נותנת טיפול מאוד סביר לאלה שמוכנים לקבל את הטיפול.

יולי יואל אדלשטיין: במהלך כל ההפגנות והמאהלים לא שמעתי תלונות תכליתיות נגד עובדי המנהלת או על העדר טיפול.

יולי יואל אדלשטיין: עמוד 52: תחומי פעילות רגילים של משרד הקליטה.

יולי יואל אדלשטיין: הבשורה העצובה היא שאנשים יוצאי צד"ל לא מוכנים לראות את עצמם כעולים חדשים שמקבלים טיפול ממשרד הקליטה, כנראה בצדק הם רואים את עצמם כלוחמים שזכאים לזכויות אחרות, בדומה לפורשי צה"ל למשל.

יולי יואל אדלשטיין: נתון התושבים החוזרים הוא לא דרמטי לכל כיוון.

יולי יואל אדלשטיין: אנחנו מנסים לשפר את הנתון ועובדים בשיתוף פעולה עם משרד החוץ והקונסוליה.

יולי יואל אדלשטיין: בפרוייקט הזה אנחנו מנסים לפתח "חוזרים הביתה לגליל" יחד עם מספר יזמים לגליל על מנת לעודד ישראלים שמתגוררים בחו"ל לתקופות ארוכות לחזור לגליל, לתעסוקה ולבית באזורים האלה.

יולי יואל אדלשטיין: לסיכום, הנושא של 'קמע' קצת מדאיג אותי.

יולי יואל אדלשטיין: מדאיג אותי מה יקרה עם התקציב בשנה הבאה.

יולי יואל אדלשטיין: יש פעילות יפה של המשרד הקשורה למוקדים לקליטת עולי אתיופיה.

יולי יואל אדלשטיין: לא נכנסתי בנפרד הרבה לנושא של העדה אבל יש שם נתונים לא מעטים שקצת מדאיגים.

יולי יואל אדלשטיין: מוקדים שכונתיים לא מתוקצבים בבסיס התקציב של משרד הקליטה.

יולי יואל אדלשטיין: כבר שנתיים "אד הוק משיגים לזה תקציב" וזה חבל כי זה מפתח מנהיגות מקומית, מאחד גורמים שונים שמטפלים באוכלוסיית יוצאי אתיופיה בשכונה זו או אחרת, בעיר זו או אחרת.

יולי יואל אדלשטיין: חבל אם נפסיד את הנושא הזה בגלל תקציב, כרגיל נשלם יותר ביוקר אחר כך.

יולי יואל אדלשטיין: אני רוצה להתייחס לנושא האחרון של אנדרטה.

יולי יואל אדלשטיין: מדובר באנדרטה לזכר הנופלים בדרך של יוצאי אתיופיה, מספר שמוערך למעל 4,000 איש, אולי גם יותר.

יולי יואל אדלשטיין: מיני אנדרטה קיימת בקיבוץ רמת רחל.

יולי יואל אדלשטיין: רמת רחל מסרב לקיים את האנדרטה לאורך זמן.

יולי יואל אדלשטיין: הקיבוץ לא מגרש, לא עוקר, אבל מסרב לפתח את האתר.

יולי יואל אדלשטיין: הטענה שזה עתודת קרקע יחידה שיש לקיבוץ.

יולי יואל אדלשטיין: אני לא יודע מה נכון מה לא, אבל אני יודע שהיה ניסיון להתמודד עם זה בבית משפט.

יולי יואל אדלשטיין: בית המשפט פסק חד משמעית לטובת הקיבוץ, כולל קנסות על העותרים.

יולי יואל אדלשטיין: לזכות אנשי הקיבוץ ייאמר שהכסף עבר למלגות לסטודנטים יוצאי אתיופיה כך ההתנהגות שלהם הייתה סבירה בנושא הזה.

יולי יואל אדלשטיין: כרגע אנחנו מנסים למצוא אתר אלטרנטיבי.

יולי יואל אדלשטיין: כפי שאתה יודע ב- 27 לחודש הצוות מקיים כבר סיור שני עם הוועדה.

יולי יואל אדלשטיין: יש שני אתרים בהסכמה של עיריית ירושלים, קרן קיימת, מינהל מקרקעין.

יולי יואל אדלשטיין: אחד האתרים ייבחר בעוד שבועיים למקום קבע ואז תהיה המשימה שלנו לפתח אותו כראוי.

יולי יואל אדלשטיין: אני מאוד מקווה שכל הדברים האלה שאנחנו מדברים עליהם בשנת 2003 יתבצעו ונוכל, ולו חלקית, להתמודד עם אותן הרעות במצב השכבות החלשות שאנחנו כולנו יודעים עליהם, ועולים הם בוודאי חלק מהם.

יולי יואל אדלשטיין: לכן כל הפעילות שלנו בתחום דיור, תעסוקה, קליטה חברתית מנסה איכשהו להתמודד עם המצב הכללי במדינה.

צבי הנדל: האם אתה יכול לומר לנו שניים-שלושה משפטים על נושא או שניים שהכי נפגעו מהקיצוצים בתקציב בתחום טיפולך.

יולי יואל אדלשטיין: אני רוצה לחשוב על זה ואחר כך אומר לך.

צבי הנדל: אני יודע שבממשלה היה סיכום על קצב עליה מאתיופיה.

צבי הנדל: אמנם זה לא התחום שלך אבל למיטב ידיעתי אתה שותף בצוות הזה.

צבי הנדל: הסיכומים תמיד קטנים, אם היה סיכום של 100 בשבוע, זה הפך לאט ל- 200 בחודש - זה הולך וקטן.

צבי הנדל: אני מכיר את כל הויכוחים, אני מאותה אסכולה שטוענת שהרשימה שנעשתה בזמנו על ידי אותם מומחים של משרד הפנים שהייתה סביב 1,000 לא משתנה.

צבי הנדל: עם כל הכבוד לויכוחים מסביב לעניין הזה צריך סוף סוף לסיים את הפרשה הזאת.

קריאה: לא משתנה למרות העלייה.

צבי הנדל: לא נכון.

צבי הנדל: היא קטנה.

צבי הנדל: אני מכיר את כל הציניקנים, מכיר את כל המלגלגים.

צבי הנדל: אני אומר לכם שאנחנו פושעים שאנחנו נוהגים כך לגבי שתי המחנות.

צבי הנדל: אני שולח את ידידי מר אורי אריאל, אני רוצה שיעשה סיור, שיסתכל במבט צעיר ובלתי משוחד במה שקורה שם.

צבי הנדל: עשה זאת בזמנו גם מר חנן פוטרת.

צבי הנדל: אני שולח אנשים שאכפת להם מהיהדות, אכפת להם מהעם היהודי ומשום מה פתאום מתהפכות היוצרות.

צבי הנדל: זאת סוגיה כאובה.

צבי הנדל: זה לא גדל, ומי שאומר שזה גדל הוא משקר.

צבי הנדל: אנחנו צריכים פשוט לחסל את זה אחת ולתמיד.

צבי הנדל: אני מדבר עם כל מי שאפשר, אין לי ספק שנצטרך לעלות את זה יום אחד אצל ראש הממשלה ולשנות את דעתו כי הנתונים ש 'מלעיטים' אותו לא נכונים כנראה.

צבי הנדל: זו סוגיה שלדעתי אנחנו - מדינת ישראל - לא בסדר בה.

צבי הנדל: נקודה שניה.

צבי הנדל: אני לא דואג לקבלנים, לא זו בלבד, אני 'הולך על זה בזהירות רבה מאד' כי אני יודע בדיוק מה קורה שם.

צבי הנדל: קיבלתי דיווח ממר קצב על המשא ומתן.

צבי הנדל: אני אומר לך שהתקשר אלי אתמול חבר הכנסת אלי כהן, איש הגון וישר, יהודי נהדר.

צבי הנדל: מר אלי כהן הוא אלוף משנה או תת אלוף במילואים, במקרה הוא נפגש עם הקבלן שהוא מהיחידה שלו.

צבי הנדל: הוא אמר לי: 'תשמע, אני לא מכיר את הסוגיה, לא רוצה להתערב.

צבי הנדל: אני רוצה רק שתדע שאם תשים ליד האיש סרגל וזה לא יתאים אז תחליף את הסרגל - איש ישר והגון.

צבי הנדל: מצאתי לנכון לספר לך, זה לא עוד קבלן'.

צבי הנדל: כולנו נזהרים, בסופו של דבר צריך להחליט.

צבי הנדל: על פי מה שאני שומע, ועל פי הבדיקות שלי, יש שם בעיה בסיסית התחלתית.

צבי הנדל: חתמנו על זה, ואני שם את עצמי בתוך העניין, לקחנו יחידות קצת יותר גדולות (כי כנראה היה חסר משהו אחר) מהכלל ועכשיו אנחנו רוצים לרבע את המעגל.

צבי הנדל: אני ראיתי פשוט העתק מכתב שהוא שלח לך: פרמטרים של מטרים מרובעים, פרמטרים של דולרים, הוא כבר מוכן להוריד איזה 30 אחוז או משהו כזה.

צבי הנדל: אני מבקש, בגלל העולים, זה לא צריך לעבור תקדים.

צבי הנדל: אני לא נכנס לויכוח ואני סומך על יושר לבכם ואהבתם את העולים לא פחות ממני.

צבי הנדל: אני מאחל לך המשך הצלחה.

צבי הנדל: אני אמשיך לעזור לך למרות שאנחנו נכנסים לשנת בחירות.

תמר דסטה: אני שמחה על ההערות האחרונות שלך כי זה עוזר לי להגיד את מה שיש לי להגיד פה כי אחרת לא הייתי יכולה להיכנס לדברים שלי בצורה ישירה.

תמר דסטה: העלייה נמשכת בצורה מאוד צולעת אבל היא נמשכת.

תמר דסטה: לדעתנו משרד הקליטה לא עושה די - שלא לומר לא עושה כלל - בנושא של הקהילה האתיופית.

צבי הנדל: מה את אומרת?

צבי הנדל: אני פגשתי קהילות בבאר שבע, לא שמעתי מה שאת אומרת.

תמר דסטה: אנחנו חיים את המצוקה היום-יומית ואני באה מהשטח.

תמר דסטה: אני ניזונה לא מהנתונים של מכון ברוקדייל או מכון כזה או אחר, אני חיה שם, אני באה מהשטח ואני שלימה עם מה שאני אומרת פה.

תמר דסטה: קיימנו עם סגן השר פגישה לפני החגים, הובטחו לנו הבטחנו ואנחנו באמת שמחנו על ההבנה, על התמיכה ועל הנתונים שקיבלנו.

תמר דסטה: אז, שבוע אחרי זה, אנחנו מתבשרים ששלוש פונקציות שהיו במשרד הקליטה, שגם כך לא היו על תקנים (קיבלו משכורות מהג'וינט וכל מיני ארגונים אחרים) פוטרו.

תמר דסטה: אנחנו הדגשנו שהמצב בקרב הקהילה האתיופית נורא קריטי, וסגן השר הבין את המצוקה הזאת.

תמר דסטה: אחרי שבוע, ואחרי שקיבלנו את התמיכה הזאת אנחנו מקבלים סתירת לחי של פיטורים של שלושה עובדים שהן פונקציות מאוד חשובות במשרד הקליטה.

תמר דסטה: דבר שני זה העניין של הפרויקט הלאומי.

תמר דסטה: הפרויקט הלאומי, מבחינתנו כקהילה, הוא די קריטי במצב הזה שאנחנו נמצאים בו, בגזרות הכלכליות.

צבי הנדל: הוא עוד לא התחיל.

תמר דסטה: אם הגורמים האלה לא יתמכו בנו כמו שהם צריכים לתמוך בנו הוא גם לא יצא לפועל לדעתי.

תמר דסטה: אני לא נאיבית בעניין הזה.

תמר דסטה: אני כאן דורשת ממשרד הקליטה, ואני אדרוש את זה גם מהסוכנות היהודית שיזמה את הנושא הזה.

צבי הנדל: היה מתח במשרד ראש הממשלה עם יושב ראש הסוכנות.

צבי הנדל: אלה צריכים חצי ואלה חצי.

צבי הנדל: יזמתי פגישה אצל ראש הממשלה ומר סלעי מרידור וחלה התקרבות אבל כסף בסוף אין!

קריאה: אני מודיע לפרוטוקול שביום ראשון הבא תהיה ישיבה ויש תקציב.

קריאה: לא כל התקציב קיים.

מייק רוזנברג: יש הסכמה עקרונית שהממשלה נותנת 50% מהתקציב של הפרויקט הלאומי והיתר בה מהעם היהודי בתפוצות.

מייק רוזנברג: יש כבר תקציב להמשך ההכנות והפרויקט אמור להתחיל בראשון לינואר.

צבי הנדל: אתה יכול לומר מה הכוונה?

צבי הנדל: איזה היקף זה 100%?

מייק רוזנברג: התקציב עבור תשע שנים היה צריך להיות 660 מיליון דולר.

מייק רוזנברג: אנחנו רצינו להתחיל עם 30 מיליון דולר.

צבי הנדל: לשנה?

צבי הנדל: 15 ו- 15?

מייק רוזנברג: בהדרגה זה היה אמור לעלות ולרדת גם במשך תשע השנים.

מייק רוזנברג: כרגע יש אישור על 30 מיליון דולר אם אני לא טועה.

צבי הנדל: וזה מאה אחוז.

מייק רוזנברג: כן.

מייק רוזנברג: זה לא מה שהיה מתוכנן אבל אנחנו רואים בזה התחלה.

מייק רוזנברג: אנחנו רוצים להתחיל את הפרויקט ומקווים שזה יתפוס תאוצה.

תמר דסטה: בעניין הזה של הפרויקט הלאומי הדרישה שלנו שהתקציב הזה יופיע בספר התקציבים של 2003 ואני מקווה מאוד שחברי הכנסת יתמכו בנו בנושא הזה וידרשו את הדרישה הזאת בשם הקהילה.

תמר דסטה: נוכח הגזירות הכלכליות הקשות אני חושבת שזה המפלט היחיד לבני הקהילה.

תמר דסטה: דבר אחרון חשוב ואפילו חשוב לי אישית: נושא האנדרטה.

תמר דסטה: אני חושבת שהעניין הזה של פגישה ב- 27 לחודש זה עוד דרך לפסול את הוועדה הזאת.

צבי הנדל: אני לא רוצה לשמוע את זה.

תמר דסטה: כל נושא שעולה בקשר לקהילה האתיופית חייב 21 ועדות ו- 21 פגישות!

תמר דסטה: לדבר הזה צריך לשים סוף.

תמר דסטה: זה משפיל.

תמר דסטה: ההצעה היא שתשימו כבר אנדרטה.

יולי יואל אדלשטיין: איפה?

יולי יואל אדלשטיין: אז בני הקהילה צריכים לבחור איפה תהיה האנדרטה.

יולי יואל אדלשטיין: אי אפשר לראות את הכל באופן שלילי.

תמר דסטה: עיריית ירושלים יצא בהצהרה שהוא מקים אנדרטה לנספים בארצות הברית.

תמר דסטה: עיני לא צרה בהם אבל אנחנו 17 שנה מפגינים, צועקים, זועמים, אנחנו צריכים להיות מושפלים כדי לקבל דבר מינימלי של 4,000 נספים ויותר.

תמר דסטה: בשביל מה?

צבי הנדל: אני אספר לך את התסריט: ב- 27 ייבחר אתר אבל יהיה מישהו שירצה להיות עוד יותר מגן העדה ממך או מהחברים שלך בעדה, הוא ילך לבג"ץ וידרוש שרמת רחל תיתן לו כי זה חשוב לעדה.

צבי הנדל: אם זאת תהיה הגישה אז לא תהיה שום אנדרטה.

תמר דסטה: אנחנו מצפים, בלי הפגנות, שאתם תשבו סביב השולחנות ותחשבו עלינו כמו שאתם חושבים על קבוצות אחרות.

יולי יואל אדלשטיין: חבל כשאנחנו מטפלים כולנו בנושא גם כאן הכל שלילי.

יולי יואל אדלשטיין: אני אמרתי למר אולמרט: אין בעיה, מחר ליד מלון קינג דויד יכול להקים אנדרטה.

יולי יואל אדלשטיין: יבואו שם 3,500 או 5,000 איש?

יולי יואל אדלשטיין: מה הוא מקים אנדרטה לזכר ההרוגים בניו יורק! באיזשהו כיכר הוא ישים אבן ויקרא לזה אנדרטה, ולא יבואו לשם 3,000 איש אף פעם.

תמר דסטה: 6 מטר גובה! זה לא העניין פה בכלל.

יולי יואל אדלשטיין: אנחנו צריכים מקום שבני העדה יכולים להגיע, לפחות פעם בשנה.

יולי יואל אדלשטיין: זאת דרישה מבחינתי.

יולי יואל אדלשטיין: אל תיתן לי אבן, תן לי מקום שבו אנשים יכולים לבוא ולהתכנס בצורה מכובדת.

יולי יואל אדלשטיין: הרי על זה כל הויכוח.

יולי יואל אדלשטיין: אני רוצה להתייחס לדבריה, אדוני היושב ראש: לא היו שום פיטורים במשרד הקליטה, בוודאי שלא מכוונים נגד עדה זו או אחרת.

יולי יואל אדלשטיין: היו לנו שבעה עובדים שהיו מעסקים תקופה ארוכה דרך הג'וינט.

יולי יואל אדלשטיין: כל חצי שנה היו באים מהג'וינט ואומרים "עד כאן".

יולי יואל אדלשטיין: כל חצי שנה היינו אומרים להם עוד חודש ועוד חודשיים.

יולי יואל אדלשטיין: אבל יש גבול.

יולי יואל אדלשטיין: גם כנראה ב - JDC באיזשהו שלב הסבלנות אזלה.

יולי יואל אדלשטיין: כל העובדים האלה מן הג'וינט פוטרו.

יולי יואל אדלשטיין: אנחנו עושים עכשיו כל מאמץ לקלוט אותם במשרד.

יולי יואל אדלשטיין: יש כבר סיכום לגבי עובד אחד ולגבי שאר העובדים גם יהיה סיכום וזה רק יהיה לטובתם מבחינה זו שיהיו עובדי המשרד ולא יהיו תלויים בארגון זה או אחר.

נחליאל דיסון: היושב ראש שאל איפה הייתה הפגיעה הקשה ביותר בתקציבי המשרד.

נחליאל דיסון: אני יכול להעיד לגבי מועצת ארגוני העולים שהפגיעה הקשה ביותר בתמיכות בארגוני המתנדבים.

נחליאל דיסון: בעליה מארצות הברית וקנדה ישנה פגיעה של קרוב ל- 70% יחסית לשנה שעברה.

נחליאל דיסון: אני לא רואה שום סיבה, אני לא רואה שום הסבר.

נחליאל דיסון: המחשב הוא תירוץ דחוק! המשרד עדיין יכול לעשות משהו.

נחליאל דיסון: נראה לי שזו הייתה פגיעה מיותרת לכל הארגונים.

נחליאל דיסון: אני נתקל עם המנכ"ל של הארגון שאני מייצג בשוקת שבורה.

נחליאל דיסון: תקצבתי הרבה פחות משנה שעברה ופתאום נפל לי חצי.

נחליאל דיסון: אני חושב שזה צריך טיפול, במיוחד ששבוע שעבר הייתה פגישה שגרתית ממשרד הקליטה בירושלים המבקשים שהתאחדות עולי קנדה ואמריקה וארגונים אחרים יבואו לעזור להם כי הם לא יכולים לעמוד בנטל.

נחליאל דיסון: כל מיני אנשים באים, שואלים שאלות והם לא עומדים בנטל.

נחליאל דיסון: הייתה פגישה ביום חמישי, הם ביקשו אם הם יכולים לעזור להם להתמודד, הם הביאו שיטות יותר יעילות יותר טובות.

נחליאל דיסון: את הסיוע למרכזים האלה לא נותנים.

צבי הנדל: אתה מדבר על עזרה לפניות הציבור?

נחליאל דיסון: גם על זה אני מדבר.

נחליאל דיסון: עזרה בניהול המשרד.

יולי יואל אדלשטיין: אני לא חושב שאני אצא לידי חובה על ידי כך שאגיד "גם אני מצטער על הפגיעה".

יולי יואל אדלשטיין: יש פה שני דברים: הנושא הכספי, שבוועדה נידון הרבה, והשני זה נושא ה"קריטריונים".

יולי יואל אדלשטיין: לפעמים מנסים להיות כל כך שוויוניים שבסוף זה לא שוויוני כלל.

יולי יואל אדלשטיין: הנפגעים העיקריים הם התאחדויות עולים.

יולי יואל אדלשטיין: התאחדויות עולים נותנים שירות לעולים ולא מוכנה להתחבר כאילו לכל מיני פרויקטים על מנת לקבל כסף אלא דורשת לקבל מימון לפרויקטים קיימים שלה.

יולי יואל אדלשטיין: ממש ימים ספורים לאחר סיום ועדת תמיכות, כשראיתי תוצאות - חשכו עיניי.

יולי יואל אדלשטיין: הזמנתי אלי את נציגו הנאמן של היועץ המשפטי לממשלה ודיברתי אתו על כל הנושא של קריטריונים.

יולי יואל אדלשטיין: זו הייתה שיחה מאוד טובה והסעיף המרכזי היה מה לעשות עם התאחדויות עולים.

יולי יואל אדלשטיין: גם במצבי חירום ובמצבי לחץ שונים אנו פונים להתאחדויות עולים.

יולי יואל אדלשטיין: אני מאוד מקווה שבעקבות אותה ישיבה נוכל לתת מענה יותר סביר לכל הפעילות של התאחדויות.

יולי יואל אדלשטיין: הישיבה הזאת התקיימה לפני כמה שבועות עם נציגי היועץ המשפטי לממשלה, ניתנו לנו שם עצות והנחיות איך להתמודד עם העניין הזה וכרגע אנחנו מנסים לתת מענה מסודר לסוגיה.